Jelaskan Serangan dari Empat puluh tujuh Ronin dalam bahasa melayu

Pada tahun 1702, apabila Ōishi yakin bahawa Kira benar-benar leka, dan semuanya telah bersedia, dia lari dari Kyoto, mengelakkan pengitip yang memerhatikannya, dan seluruh kumpulan tersebut berkumpul di tempat perjumpaan rahsia di Edo, dan memperbaharui sumpah mereka.

Pada awal pagi 15 Disember, dalam angin kuat semasa salji lebat, Ōishi dan anggota ronin menyerang mahligai Kira Yoshinaka di Edo. Menurut pelan yang dirancang rapi, mereka berpecah kepada dua kumpulan dan menyerang dengan pedang dan panah. Satu kumpulan, diketuai oleh Ōishi, akan menyerang pintu pagar utama; yang lain, diketuai oleh anaknya, Ōishi Chikara, akan menyerang melalui pintu belakang. Dram akan dibunyikan bagi memulakan serangan secara serentak, dan bunyi wisel akan menandakan bahawa Kira telah mati.

Apabila dia telah mati, mereka merancang untuk memotong kepalanya, dan meletakkannya sebagai persembahan di atas kubur tuan mereka.. Mereka pula akan menyerah diri, dan menantikan apa yang diagakkan sebagai hukuman mati. Semua ini telah disahkan pada majlis makan malam terakhir, di mana Ōishi meminta mereka agar berhati-hati, dan tidak membunuh wanita, kanak-kanak, dan orang tang tidak berdaya lain.

Ōishi menyuruh empat orang memanjat pagar dan ,asuk ke bilik porter, menangkap dan mengikat pengawal di sana. Dia kemudian menghantar utusan kerumah disekeliling, menjelaskan bahawa mereka bukannya perompak, tetapi pengikut yang membalas dendam bagi tuan mereka, dan tiada kecederaan akan berlaku kepada orang lain; mereka semua adalah selamat. Jiran-jiran yang bencikan Kira, tidak berbuat apa-apa.

Selepas meletakkan pemanah (sesetengah di atas atap), bagi menghalang mereka di dalam rumah (yang masih belum sedar) daripada pergi meminta bantuan, Ōishi membunyikan dram untuk memulakan serangan. Sepuluh pengikut Kira menghalang pasukan yang menyerang dari hadapan, tetapi pasukan Ōishi Chikara's memecah masuk kebelakang rumah.

Ketakutan, Kira menyorok dalam almari dianjung verandah, bersama isteri dan pembantu perempuan. Pengiringnya yang lain, yang tidur di berek luar, cuba memasuki rumahnya untuk memberikan bantuan. Setelah mengalahkan mereka yang bertahan dihadapan rumah, kedua pasukan ayah dan anak berkumpul, dan berjuang dengan pengiring Kira yang masuk. Pengiring Kira merasakan mereka kalah, cuba mendapatkan bantuan, tetapi penghantar pesanan mereka dibunuh oleh pemanah yang telahpun bersedia menunggu.

Akhirnya, selepas pertempuran sengit, pengikut Kira terakhir ditewaskan; ketika melakukannya mereka membunuh enambelas pengikut Kira dan mencederakan dua puluh dua, termasuk cucunya. Bagaimanapun, mereka gagal menjumpai Kira. Mereka mengelidah rumah tersebut, tetapi apa yang mereka jumpai hanyalah wanita dan kanak-kanak yang menangis. Mereka mula merasa kecewa, tetapi but Ōishi memeriksa katik Kira, dan mendapati ia masih panas, dengan itu dia mengetahui bahawa Kira pasti berada dekat situ.